সারণগড় রাজ্য

সারণগড় রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ রাজ্যটির শাসক ছিলেন রাজগোণ্ড বংশীয়।Great Britain India Office. Imperial Gazetteer of India, Volume 21. 1909 কাছিম ছিলো এই রাজ্যের রাজপ্রতীক৷

বর্তমান ছত্তিশগড় রাজ্যের রায়গড় জেলায় অবস্থিত সারণগড় শহরটি ছিলো এই রাজ্যের রাজধানী ও প্রশাসনিক দপ্তর৷ রাজধানী ব্যতীত রাজ্যটির কোনো শহর ছিলো না৷ ১৩৯৯ বর্গকিলোমিটার জুড়ে বিস্তৃত রাজ্যটির ১৯০১ খ্রিস্টাব্দের জনসংখ্যা ছিলো ৭৯,৯০০ জন৷

ইতিহাস
জনশ্রুতি অনুসারে খ্রিস্টীয় প্রথম শতাব্দীতে বর্তমান মহারাষ্ট্রের ভাণ্ডারা অঞ্চল থেকে গোণ্ড সম্প্রদায়ভুক্ত এক ব্যক্তি এখানে আসেন এবং রাজ্যপত্তন ঘটান৷ এটি প্রাথমিকভাবে রতনপুর সাম্রাজ্যর অন্তর্গত হলে পরবর্তীকালে এটি সম্বলপুর রাজ্যের আঠারোটি সামন্ত রাজ্যের একটি ছিলো৷ ঐতিহাসিক তথ্য অনুসারে সারণগড় রাজ্যের রাজারা প্রায় সময় সম্বলপুরের রাজাদের থেকে বিভিন্নভাবে সুবিধাপ্রাপ্ত হতেন। এর বিপরীতে তারা সম্বলপুরের রাজাদের যেকোনো সামরিক অভিযানে সৈন্যবল বৃদ্ধি করে সাহায্য করতেন। 

১৮১৮ খ্রিস্টাব্দে সারণগড় ব্রিটিশ করদ রাজ্যে পরিণত হয়৷ ১৮৭৮ থেকে ১৮৮৯ খ্রিস্টাব্দের মধ্যে সরাসরি ব্রিটিশ ভারতের প্রশাসনিক অংশে পরিণত হয়৷ এই সময়ে তারা অর্থনৈতিক বিশৃঙ্খলা ও রাজা ভবানীপ্রতাপ সিংহের বাল্যকালের সুযোগ নিয়ে তারা সাময়িক এই রাজ্য একপ্রকার দখল করেন৷Princely States of India ছত্তিশগড় বিভাগের অন্তর্গত একটি ক্ষুদ্র দেশীয় রাজ্য এটি৷

১৯৪৮ খ্রিস্টাব্দের ১লা জানুয়ারি তারিখে এটি ভারতীয় অধিরাজ্যে যোগদান করে৷

শাসকবর্গ
সারণগড় দেশীয় রাজ্যে শাসকগণ রাজা উপাধিতে ভূষিত হতেন৷Rajput Provinces of India – Sarangarh (Princely State)

রাজা
.... – ....                উদিভন (উদয়ভানু) সিংহ
.... – ....                বীরভন (বীরভানু) সিংহ
.... – ১৭৩৬                উধোসাই সিংহ
 ১৭৩৬ – ১৭৭৭                কল্যাণ সাই 
 ১৭৭৭ – ১৮০৮                বিশ্বনাথ সাই
 ১৮০৮ – ১৮১৫                সুভদ্র সাই
 ১৮২৭ – ৫ জানুয়ারি ১৮২৮         ভিখন সাই
 ৫ জানুয়ারি ১৮২৮ – ১৮২৮         টিকন সাই
 ১৮২৮ – মে ১৮২৯            গজরাজ সিংহ
 মে ১৮২৯ – ১৮৭২            সংগ্রাম সিংহ
 ১৮৭২ – সেপ্টেম্বর ১৮৮৯            ভবানীপ্রতাপ সিংহ
 সেপ্টেম্বর ১৮৮৯ – ৫ আগস্ট ১৮৯০     লাল রঘুবীর সিংহ
 ৫ আগস্ট ১৮৯০ – ১১ জানুয়ারি ১৯৪৬  বাহাদুর জওয়াহীর সিংহ
 ১১ জানুয়ারি ১৯৪৬ – ১৫ আগস্ট ১৯৪৭  নরেশচন্দ্র সিংহ

তথ্যসূত্র

বিষয়শ্রেণী:ছত্তিশগড়ের ইতিহাস
বিষয়শ্রেণী:ছত্তিসগড়ের দেশীয় রাজ্য
বিষয়শ্রেণী:ভারতের দেশীয় রাজ্য
বিষয়শ্রেণী:রায়গঢ় জেলা
বিষয়শ্রেণী:১৬৯১-এ প্রতিষ্ঠিত রাষ্ট্র ও অঞ্চল